OpenLLM-France/wikimedia huggingface dataset:
# Puig d'en Marès

El Puig d'en Marès és una muntanya de 273 metres que es troba al municipi de Roses, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Taraon

Taraon fou un estat tributari protegit, un dels Jagirs Chaubis dependent de l'agent polític de Baghelkhand (abans de Bundelkhand), amb una superfície de 26 km² i a l'entorn del fort de Taraon, antiga possessió dels rages de Panna. Quan els Jagirs Chaubis es van crear el 1812 el de Taraon va anar a mans de Chaube Gaya Prasad, fill de Gajadhar, quart fill de Ram Kishan. Al final del segle governava Chaube Brij Gopal, que va succeir al seu gemrà Chaturbhuj el 1894. La població el 1901 era de 3.178 habitants repartits en 13 pobles i la superfñicie era de 31 km². La capital Taraon o Tarahuhan, està situada a 24° 59′ N, 80° 57′ E﻿ / ﻿24.983°N,80.950°E﻿ / 24.983; 80.950 i el 1901 tenia 670 habitants; no obstant Brij Gopal residia a Pathraundi, a 7 o 8 km al nord-oest de Taraon, amb 444 habitants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Camí vell de la Pobla de Segur a Salàs de Pallars

El Camí vell de la Pobla de Segur a Salàs de Pallars és un antic camí dels termes municipals de la Pobla de Segur, Conca de Dalt (a l'antic terme de Toralla i Serradell) i Salàs de Pallars, al Pallars Jussà.
Arrenca de la vila de la Pobla de Segur i menava a Salàs de Pallars travessant el terme del poble de Torallola, però, malgrat haver estat antigament un camí molt important, la construcció de carreters el va deixar en desús i, en conseqüència, alguns trams van desaparèixer, en part absorbits per altres camins locals com és el cas de la Pista de la Plana.
Un primer tram conservat, tot i que curt, és al nord-est de la partida de Somera, però actualment només serveix com a camí agrícola de comunicació entre camps.
El segon tram que es conserva és a migdia de Torallola, des de la partida de Serradàs cap al sud, deixa a llevant la partida de Sant Roc, va a buscar el costat de ponent de lo Pla i el de llevant de lo Rodalet, discorrent paral·lel a un barranc afluent del barranc del Solà, anant a buscar els peus de la Costa de Toni. Al cap de poc travessa el barranc esmentat, i s'adreça als Trossos del Torallola de Mingo, a la partida de Llinars, on travessa el torrent del Solà. Tot seguit travessa la partida de Ruivert, fins que troba la Pista de Sensui a Rivert.

## Enllaços externs

* Institut Cartogràfic de Catalunya
# Thallomys nigricauda

Thallomys nigricauda és una espècie de mamífer rosegador de la família dels múrids. Viu a Angola, Botswana, Namíbia i Sud-àfrica. Es tracta d'un animal arborícola. El seu hàbitat natural són els matollars amb acàcies. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, nigricauda, significa ‘cuanegra’ en llatí.

## Referències

* ↑ Child, M. F.; Taylor, P. Thallomys nigricauda. UICN 2016. Llista Vermella d'espècies amenaçades de la UICN, edició 2016, consultada el 8 gener 2018.
* ↑ Entrada «Thallomys» d'Animalia (en anglès).
# Antoine-Sébastien Lavialle de Masmorel

Antoine-Sébastien Lavialle de Masmorel (Donzenac (França), 21 de setembre, 1781 - Briva, regió del Llemosi, 17 de juny, 1852) fou un magistrat i polític francès.
President de la cort de Brive, des de 1816, i conseller general de la Corrèze sota la Restauració, es va oposar al ministeri de Polignac i es va presentar com a candidat de l'oposició, el 23 de juny de 1830, al 1r Col·legi de la Corrèze, on va fracassar, davant d'Alexis de Noailles. Tanmateix, en eleccions parcials del 6 de setembre de 1831, fou elegit diputat del 2n Col·legi de Corrèze (Brive), en substitució de Rivet, l'elecció del qual havia quedat anul·lada.
Va fracassar a les eleccions generals de 1834, però va ser reelegit al mateix col·legi el 4 de novembre de 1837. Tanmateix, havia votat en contra de l'herència de la noblesa, però havia donat suport al ministeri el 15 d'abril de 1837 i va votar favor de la llei de prerrogativa.

## Fonts

* Antoine-Sébastien Lavialle de Masmorel, a Adolphe Robert i Gaston Cougny, Diccionari de parlamentaris francesos, editat per Edgar Bourloton, 1889-1891.
# Paul-Louis Arslanian

Paul-Louis Arslanian (1944) és un funcionari públic francès, antic cap de l'Oficina francesa d'investigació i anàlisi per a la seguretat de l'aviació civil (1995-2009). Arslanian és Oficial de la Legió d'Honor, graduat per l'École polytechnique (promoció de 1965) i l'École nationale de l'aviation civile (promoció de 1970).

## Biografia

Arslanian va començar la seva carrera com a enginyer d'aviació civil a la Direction Générale de l'Aviation Civile seguida de la Inspecció General d'Aviació Civil i Meteorologia (IGACEM). Va esdevenir cap de l'Oficina d'Investigació i Anàlisi per a la Seguretat de l'Aviació Civil el 1995. El 2009 va ser substituït per Jean-Paul Troadec.

## Bibliografia

* Académie nationale de l'air et de l'espace i Lucien Robineau, Les français du ciel, dictionnaire historique, Le Cherche midi, juny 2005, 782 p. (ISBN 2-7491-0415-7), p. 38, Arslanian, Paul-Louis

## Referències

* ↑ British Airways grounds Concorde fleet
* ↑ Le directeur du BEA, Paul-Louis Arslanian, partira à la retraite en octobre
* ↑ «Monsieur Paul-Louis ARSLANIAN». Arxivat de l'original el 2012-01-09. [Consulta: 6 març 2024].
* ↑ Air NZ crash report blames low altitude test
# Poecilia sphenops

Poecilia sphenops, conegut popularment com a molly, és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total i les femelles els 10.

## Distribució geogràfica

Es troba des de Mèxic fins a Colòmbia.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Puig Dijous

El Puig Dijous és una muntanya de 300 metres que es troba al municipi de la Selva de Mar, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tejpura

Tejpura fou un estat tributari protegit de l'agència de Mahi Kantha a la presidència de Bombai. Estava format per 3 pobles, amb 1.034 habitants el 1901. Els seus ingressos s'estimaven en 3.500 rupies el 1900, pagant un tribut de 308 rúpies al Gaikwar de Baroda. El thakur de Tejpura era també sobirà de Muljinapura.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Can Molinas

Can Molinas és un forn i pastisseria obert a Valldemossa el 1920 pels germans Miquel i Tomeu Cañellas Nadal, nascuts a Bunyola i de malnom de Can Molí. D'aquí ve el nom que es donà al forn Can Molines. Des dels inicis, al carrer de la Rosa, es dedicaren a la producció artesana de pa, pastissos, ensaïmades, i especialment de coques de patata que, en els seus orígens, es feien amb motlle i es venien a tallades. Amb el pas dels anys les típiques coques de Valldemossa s'han anat fent més petites, de mida individual.
Posteriorment el forn passà a ser regentat per Bernat Cañellas Estrades, el fill de Miquel Cañellas. L'any 1977 obriren una sucursal també a Valldemossa al carrer de Blanquerna número 15. Els productes que ofereixen segueixen sent artesans i els seus clients són no només valldemossins, sinó que és freqüent trobar gent de qualsevol indret de Mallorca comprant coques de patata a Can Molines. Actualment el forn és regentat pels fills de Bernat Cañellas, Maria i Miquel Àngel Cañellas Calafat. El 2007 van rebre el Premi Ramon Llull.
# Antolín Sánchez Presedo

Antolín Sánchez Presedo (Betanzos, la Corunya, 5 d'abril de 1955) és un polític de Galícia, membre del PSdeG-PSOE, i diputat al Parlament Europeu.
Llicenciat en Dret per la Universitat de Santiago de Compostel·la, i Màster en Dret de la Unió Europea per la Universitat Carles III de Madrid. Va ser diputat al Parlament de Galícia des de la primera a la quarta legislatura autonòmica (1981-1997), i regidor de la seva ciutat natal des de 1979 fins que, en 1983, obté l'ajuntament de Betanzos en guanyar les eleccions municipals per majoria absoluta. En 1985 va ser nomenat Secretari General del PSdeG-PSOE en substitució de Paco Vázquez, motiu pel qual abandona l'ajuntament de Betanzos para preparar les eleccions autonòmiques que se celebrarien al novembre del mateix any. A pesar d'aconseguir un augment d'escons respecte a la legislatura anterior (passant de 16 a 22), no aconsegueix formar govern, pel que abandona la secretaria general. No obstant això, en 1987, i a causa de la moció de censura presentada contra el govern del Partit Popular presidit per Xerardo Fernández Albor (que triomfaria gràcies al vot del trànsfuga Xosé Luís Barreiro), el PSdeG-PSOE va aconseguir el poder, formant un govern tripartit amb Coalició Gallega i el Partit Nacionalista Gallec, liderat per Fernando González Laxe. Sánchez Presedo va ser nomenat Conseller d'Ordenació del Territori i Obres Públiques d'aquest govern, mantenint el càrrec fins a la victòria del Partit Popular en les eleccions autonòmiques de 1989.
En 1993 va ser candidat a la presidència de la Xunta de Galícia pel PSdeG-PSOE. La contundent derrota electoral (el PSdeG-PSOE va obtenir 19 diputats) va precipitar la seva sortida com a Secretari General del partit, situació que aprofitaria per a estudiar el citat màster i dedicar-se posteriorment a l'exercici de l'advocacia. En 2004 va tornar a la política, sent elegit diputat al Parlament Europeu, càrrec que ostenta en l'actualitat.

## Enllaços externs

* Fitxa d'eurodiputat d'Antolín Sánchez Presedo
* Biografia Arxivat 2014-12-05 a Wayback Machine. a galiciapolitica
# Petrivka (Simferòpol)

Petrivka (en (ucraïnès): Петрівка, en rus: Петровка, Petrovka) és un poble de la República Autònoma de Crimea a Ucraïna, que el 2014 tenia 72 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Xiphophorus andersi

Xiphophorus andersi és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total i les femelles els 5,5.

## Distribució geogràfica

Es troba a Amèrica: Mèxic (Veracruz).

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* ↑ ITIS (anglès)
* 1 2 «Xiphophorus andersi» (en anglès). FishBase. Froese, Rainer; Pauly, Daniel (editors).

## Enllaços externs

* BioLib (anglès) i (txec)
# Puig Pedrós (Rabós)

El Puig Pedrós és una muntanya de 107 metres que es troba al municipi de Rabós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Thakurtola

Thakurtola fou un estat tributari protegit del tipus zamindari a la part nord-oest del districte de Raipur a les Províncies Centrals avui a Chhattisgarh (Índia); inicialment estava format per 24 pobles però va aconseguir nous territoris i el 1881 ja eren 58 pobles, procedint els adquirits del zamindari de Saletekri, arribant fins al riu Banjar. La superfície era de 973,83 km² i la població el 1881 era de 6.569 habitants. El zamindar era d'ètnia gond. La capital era Thakurtola situada a 21° 39′ N, 81° 00′ E﻿ / ﻿21.650°N,81.000°E﻿ / 21.650; 81.000.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Canal del Pou de Gel

La Canal del Pou de Gel és una canal del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria dels Masos de la Coma.
Està situada al vessant nord de la Serra de Boumort, límit meridional de la Coma d'Orient, a migdia dels Masos de la Coma. És al nord dels Escards de la Font del Comí, a ponent de la Canal del Conc i a llevant de la Canal del Peter.

## Enllaços externs

* Institut Cartogràfic de Catalunya; cal fer dos passos d'aproximació
# Anton Pannekoek

Anton Pannekoek (Vaassen, Epe, 2 de gener de 1873 - Wageningen, 28 d'abril de 1960) fou un astrònom, astrofísic i militant comunista neerlandès.

## Biografia

Nascut el 2 de gener de 1873 al poble neerlandès de Vaassen, al municipi d'Epe, fou un militant socialdemòcrata d'esquerres en la Segona Internacional, en una posició propera a la de Rosa Luxemburg. La seva línia de pensament, sorgida a cavall d'Alemanya i Països Baixos, es va anomenar «comunisme de consells» o «comunisme consellista» (en neerlandès: raddencommunisme).
Acèrrim opositor a la Primera Guerra Mundial es va unir el 1919 a la Tercera Internacional, de la qual va ser exclòs el 1921 a causa de les seves posicions "comunistes d'esquerra" i la seva oposició a l'autoritarisme de Lenin.
Consellista, rebutjà l'estalinisme des de la seva aparició, considerant que es tractava d'una deformació de la teoria i la pràctica marxista. Considerà que el règim de la URSS no era una forma de socialisme, ni que fos distorsionada, sinó un capitalisme d'estat. Estava d'acord amb Karl Marx i Rosa Luxemburg, que el comunisme només pot resultar d'un procés revolucionari, afavorint un augment considerable de la democràcia i la col·lectivització dels mitjans de producció. El 1938 va publicar "Lenin com a filòsof", amb el nom de John Harper. Durant la Segona Guerra Mundial, va escriure la seva obra principal, Els consells dels treballadors, publicada el 1946 en dues parts, sota el pseudònim de P. Aartsz. Pannekoek va romandre fidel a les seves conviccions, que en part corresponien a les sostengudes per altres autors com Karl Korsch, Paul Mattick o Cornelius Castoriadis. Els seus records autobiogràfics varen aparèixer vint-i-dos anys més tard als Països Baixos.
Va fundar a la Universitat d'Amsterdam, l'Institut d'Astronomia, que avui porta el seu nom. El 1951 va rebre la Medalla d'Or de la Royal Astronomical Society.

## Alguns textos

* El materialisme històric (1919)
* El sindicalisme (1936)
* Els consells de treballadors Publicat en article el 1936, i en un llibre en 2 volums el 1946.

## Enllaços externs

* Anton Pannekoek (català) a Marxists Internet Archive (MIA) (amb llicència GFDL).
# Petrovka (Omsk)

Petrovka (en rus: Петровка) és un poble de l'óblast d'Omsk, a Rússia, que en el cens del 2010 tenia 312 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Girardinus denticulatus

Girardinus denticulatus és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total i les femelles els 9,3.

## Distribució geogràfica

Es troba a Cuba.

## Referències

* ↑ BioLib (anglès) i (txec)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* The Taxonomicon (anglès)
# Puig Sanoguera

El Puig Sanoguera és una muntanya de 1.029 metres que es troba entre els municipis d'Albanyà, a la comarca de l'Alt Empordà i de Montagut i Oix, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Teula de Mar

Teula de Mar (en occità, Teula de Mar; en francès Théoule-sur-Mer) és un municipi occità francès, situat al departament dels Alps Marítims i a la regió de Provença – Alps – Costa Blava. No pertany a la regió administrativa d'Occitània, de recent creació, sinó a la Occitània com a terme que engloba els territoris de parla occitana. El municipi fou creat el 1929 a partir de 3 pobles que anteriorment formaven part del municipi de Mandaluec i la Napola: Teula, La Galèra i La Figaireta. El municipi tanca el Golf de la Napola per banda la sud-oest.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 711 | 733 | 798 | 1.010 | 1.216 | 1.296 | 1.499 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Daniel Mansanti | UMP |

## Referències

* ↑ Topònims occitans dels Alps Marítims
* ↑ «No. 94. Sénat. Session ordinaire. Rapport. Annexe au procès-verbal de la séance du 26 février 1929» (en francès), document annex a les actes de la sessió del Senat del 26 de febrer 1929, arxivat a la Biblioteca Nacional de França. [Consultat el 29-01-2021].
# Canarill de Claverol

El Canarill de Claverol és una serra interna del municipi de Conca de Dalt, antigament de l'antic terme de Claverol. Conté el cim de Claverol, vèrtex geodèsic 261085001, i està situat des del nord-est al sud-est del poble de Claverol (Conca de Dalt).
# Alejandro Román

Alejandro López Román (Madrid, 24 de març de 1971) és un compositor i pianista espanyol. Músic d'estil eclèctic, les seves obres abracen tant la composició sinfònica actual com el jazz i la música cinematogràfica i audiovisual. La seva música de cambra i sinfònica es caracteritza per la fusió i influència de les músiques del segle XX, l'impressionisme francès i l'expressionisme, amb una barreja de la tradició clàssic-contemporània occidental i aspectes tímbrics i formals de les músiques populars com el jazz, el rock i la música cinematogràfica. L'obra de Román explora les diferents tendències de la música actual, entre tradició i avantguarda, a través d'un món sonor on predominen la sensualitat i l'elegància, així com la ironia.

## Biografia

Va estudiar composició amb Antón García Abril, Valentín Ruiz i Zulema de la Cruz al Reial Conservatori Superior de Música de Madrid. De 1991 a 1995, va ser becat per l'AIE (Societat d'Artistes i Intèrprets) per a estudis de jazz amb Tony Heimer, Jorge Villaescusa i Ricard Miralles (piano), Claudio Gabis, Eva Gancedo i Miguel Blanco (harmonia, composició i arranjaments, teatre musical), Bob Sands i Victor Merlo (improvisació i conjunt). Va formar part de diversos grups de jazz i rock amb els quals va gravar una dotzena d'àlbums.
Ha compost més de setanta obres per a piano, veu, guitarra, orquestra, cambra, electroacústica, ensenyament de música, música moderna (jazz, pop) i per al cinema, teatre i dansa. En el camp de la música audiovisual, ha escrit la música per a trenta curts i deu llargmetratges.
El 2014, va obtenir el Doctorat en Filosofia del Departament d'Estètica de la UNED, després de completar la seva tesi *Análisis musivisual, guía de audición y estudio de música de cine*, on analitza les connexions entre el llenguatge de la imatge i el llenguatge musical.
El 2003, va ingressar com a professor al Reial Conservatori Superior de Música de Madrid, on imparteix actualment la matèria de "Composició per a Mitjans Audiovisuals" a l'Aula "C.I.N.E.M.A." (Composició i Investigació en els Mitjans Audiovisuals).

## Referències

* ↑ «Alejandro Román (Compositor)». El compositor habla. [Consulta: 15 setembre 2024].
# Antoni Gabarró i Torres

Antoni Gabarró i Torres († Barcelona, 1941). Fou un advocat i polític català. Fou elegit diputat de la Lliga Catalana per la circumscripció de Barcelona ciutat a les eleccions generals espanyoles de 1933, on fou vocal suplent de la comissió de Governació el 1935-1936. No va repetir l'escó a les eleccions generals espanyoles de 1936.

## Enllaços externs

* Fitxa del Congrés dels Diputats (castellà)
# Girardinus metallicus

Girardinus metallicus és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total i les femelles els 9.

## Distribució geogràfica

Es troba a Cuba.

## Referències

* ↑ BioLib (anglès) i (txec)
* ↑ UNEP-WCMC Species Database Arxivat 2012-06-29 at Archive.is (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* The Taxonomicon (anglès)
# Roquissar d'en Sala

El Roquissar d'en Sala és una muntanya de 283 metres que es troba al municipi de Calonge, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roques de la Regalada

El Roques de la Regalada és una muntanya de 275 metres que es troba al municipi del Port de la Selva, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tomora

Tomora és una comuna del cercle de Bafoulabé a la regió de Kayes al sud-oest de Mali. El 1998 tenia 25844.

## Història

El regne khassonké de Tomora fou un estat dels khassonkés que va existir a la regió de Tomora, entre el segle xvii i el XIX.
Peuls i malinkés barrejats a la regió de Tomora (la barreja va originar als khassonkés) van formar un estat sedentari però sense organització política més enllà del poblet (segle xvi); però un grup de malinkés, derrotats en lluites civils a la regió del Barinta, es va refugiar a la zona els primers anys del segle xvii, i el seu cap, Sanga Moussa va fundar un regne khassonké que va adquirir importància.
Va morir el 1746 i el va succeir el seu fill Hola Mody (1746-1747) i després el germà d'aquest, Dalla Mamadou (1747-1780). El regne es va sotmetre a l'imperi de Koniakary (a la regió de Kayes) però va conservar l'autonomia, i sota Sokhona Moussa (1780-1819), va recuperar la independència i va consolidar el regne amb una campanya victoriosa a la regió del Barinta (a l'est de Khasso), terres dels seus ancestres; també va fer una expedició al Bambuk on va capturar esclaus i va fer un considerable botí en or; va fundar més de 20 pobles i va estimular als altres caps de clan a fer el mateix, el que va marcar després la potència de Tomora, amb una població nombrosa i una terra ben cultivada.
Durant el segle xix el regne de Tomora fou el graner del Khasso; des de la mort de Moussa va gaudir d'un llarg període de pau. Va esdevenir protectorat francès el 1880.

## Referències

* Le Khasso face à l'Empire toucouleur et à la France dans le Haut-Sénégal, 1854-1890, per Sékéné Mody Cissoko, 1988

## Vegeu també

* Regne de Khontéla
* Regne de Niatiaga
* Regne de Khasso
* Regne de Logo